ດອກໄມ້ຍັກ ທີ່ມີກິ່ນເໝັນ ບານແລ້ວ ຢູ່ສວນ ພຶກສາຊາດ (ວີດີໂອ/ສະໄລດ໌)
ດອກ​ Titan Arum ຊຶ່ງ​ເປັນ​ດ​ອກ​ໄມ້​ຍັກ​ ທີ່​ເກີດ​ຢູ່​ໃນ​ປ່າຕຶບ​ ຂອງເຂດ​ຮ້ອນ ​ໄດ້​ມີ​ຊື່​ແບບ​ບໍ່​ເປັນ​ທາງ​ການ​ວ່າ “ດອກ​ໄມ້​​ຊາກ​ສົບ” ​ໄດ້ບານແລ້ວ.
ການລໍຖ້າມາເປັນເວລາດົນນານຂອງຜູ້ມາຢ້ຽມຢາມ ທີ່ຢາກດົມ ກິ່ນຂອງດອກໄມ້ຍັກ ຊຶ່ງມີກິ່ນແປກໆຄືກັນກັບສັດຕາຍນັ້ນ ໃນທີ່ ສຸດກໍມາເຖິງແລ້ວ ດອກ Titan Arum ຊຶ່ງເປັນດອກໄມ້ຍັກທີ່ເກີດຢູ່ໃນປ່າຕຶບຂອງ ເຂດຮ້ອນ ໄດ້ມີຊື່ແບບບໍ່ເປັນທາງການວ່າ “ດອກໄມ້ຊາກສົບ” ເພາະວ່າມີກິ່ນເໝັນຫລາຍ ໃນທີ່ສຸດ ກໍໄດ້ເບັ່ງບານ ຢູ່ທີ່ສວນພຶກ ສາຊາດ ສະຫະລັດ ທີ່ນະຄອນຫລວງ ວໍຊິງຕັນ ບັນດາເຈົ້າໜ້າທີ່ ຢູ່ສວນພຶກສາຊາດ ພາກັນຄາດການວ່າ ດອກ ໄມ້ດັ່ງກ່າວຈະບານ ມາໄດ້ກວ່ານຶ່ງອາທິດແລ້ວແລະໄດ້ຕໍ່ເວລາ ການຢ້ຽມຢາມອອກໄປໃນທຸກໆຄືນ ດອກໄມ້ດັ່ງກ່າວນີ້ ມີຄວາມສູງກວ່າ 2 ແມັດ ເຈົ້າໜ້າທີ່ ຢູ່ສວນພຶກສາຊາດ ຄາດວ່າ ດອກໄມ້ຍັກນີ້ ຈະມີ “ກິ່ນເໝັນທີ່ສຸດ”ໃນຕອນເຊົ້າວັນຈັນ ແລະຈະບານຢູ່ ເປັນເວລານຶ່ງ ຫລືສອງມື້ ດອກໄມ້ຍັກ Titan Arum ດັ່ງກ່າວນີ້ ເປັນພືດພັນມາຈາກປ່າຕຶບເຂດຮ້ອນ ຂອງເກາະ Sumatra ປະເທດອິນໂດເນເຊຍ